ויליאם מורנר

ויליאם אסקו מורנר (באנגלית: William Esco Moerner; נולד ב־24 ביוני 1953) הוא כימאי ופיזיקאי אמריקאי, זוכה פרס נובל לכימיה לשנת 2014 ביחד עם שטפן הל ואריק בציג, "על פיתוח מיקרוסקופייה פלואורסצנטית ברזולוציית-על". מכהן כפרופסור באוניברסיטת קליפורניה בברקלי.

נכון למאי 2014, מורנר פרסם כ-386 פרסומים מדעיים, והוא רשום כיועץ אקדמי ב-26 עבודות שכתבו סטודנטים לתואר שני בסטנפורד. בנוסף על כך, הוא מחזיק בכתריסר פטנטים הרשומים על שמו.

ביוגרפיה 
ויליאם מורנר נולד ב-24 ביוני 1953 בקליפורניה.

בשנת 1975 קיבל מורנר תואר ראשון בהנדסת חשמל, מתמטיקה ופיזיקה באוניברסיטת וושינגטון בסנט לואיס. בשנת 1982 סיים דוקטורט באוניברסיטת קורנל. בשנים שלאחר מכן עסק במחקר במסגרת חברת IBM. בשנים 1993–1994 עבד כפרופסור אורח במכון הטכנולוגי של ציריך. לאחר מכן עבד כפרופסור באוניברסיטת קליפורניה בסן דייגו, אוניברסיטת הרווארד ואוניברסיטת סטנפורד.

בשנת 2008 מורנר זכה בפרס וולף. מאז יוני 1988 הוא עמית ב-IEEE, וכן באקדמיה הלאומית למדעים, OSA והאקדמיה האמריקאית לאמנויות ולמדעים.

קישורים חיצוניים

 

 

זוכי פרס נובל לכימיה
זוכי פרס נובל אמריקאים
בוגרי אוניברסיטת וושינגטון בסנט לואיס
בוגרי אוניברסיטת קורנל
סגל אוניברסיטת סטנפורד
זוכי פרס וולף לכימיה
חברי האקדמיה הלאומית למדעים של ארצות הברית
חברי האקדמיה האמריקאית לאמנויות ולמדעים
אמריקאים ממוצא גרמני
זוכי פרס נובל לשנת 2014
אמריקאים שנולדו ב-1953